ઘુવડની જેમ આ પક્ષી બીજા પક્ષીઓના અવાજોની નકલ કરવા માટે જાણીતું છે અને તે છે પણ ઘુવડના વર્ગનું જ. પરંતુ પેટાવર્ગમાં તે કાબર ને મળતું પક્ષી છે. બીજા પક્ષીઓની મીમીક્રી કરીને છેતરી જાણે પણ ખાસ તો સાથીની શોધ માટે જોરશોરથી ગીતો ગાઈને આખી રાત આંગણુ ગજવ્યા કરે આપણને સૂવા પણ ન દે એવું ય બને પણ તેને ઉડાડી જુવો તો ખબર પડે કે કેવું હઠીલું છે. ગુસ્સે થાય તો ચાંચ મારીને તમને ભગાડી મૂકે… પોતાની જગ્યા પર કબજો જમાવીને ગીતો ગાવા એ જ એનું કામ જાણે ! એકવાર એવું પણ બન્યું કે પાંચ વર્ષની એક અમેરીકન બાળકી ઘરમાં આવીને રડવા લાગી કે બર્ડ તેના રડવાના ચાળા પાડે છે. તેની સાથે ઘરમાંથી માબાપ બહાર ફળીમાં આવ્યા કે બાળકીને જોઈ ખરેખર તેના રડવાના ચાળા પાડતું આ પંખી જોઈને તેઓ તાજ્જુબ થઈ ગયા. બાળકી અંદર જાય કે મોકીંગ બર્ડ ચૂપ થઈ જાય અને જેવી તે બહાર આવે કે તરત ચાળા પાડવા લાગે.